27. august 2021

**Menighedsrådsmøde**

**Beslutningsprotokol**

**Referat af menighedsrådsmøde torsdag den 26. august 2021 kl. 18 i Garnisonskirken**

Til stede: Jens Christian Grøndahl, Jacob Ørsted, Marianne Skodborggaard, Jan Pehrsson, Gert Lorenzen, Vibeke Hougaard, Lasse Harkjær, Gustav Grüner, Karen Voigt Steffensen, Michael Fornitz, Annie Graae, Hans Westenholz, Kaj Norre og Sahra Lindeberg (ref.).

1. Godkendelse af dagsorden.

2. Godkendelse af referat af menighedsrådsmøde den 3. juni 2021.

3. Orientering fra formand, præst, kirkeværge, menighedspleje og aktivitetsudvalg.

4. Kirkerummets indeklima og deraf følgende problemer for orgelet.

Formanden orienterer om situationen. Beslutning om videre fremgangsmåde.

5. Kirkens belysning: arkitekt Marianne Tuxens projekt (se vedlagte).

Beslutning.

6. Kirken og kirkepladsen: arkitekt Bente Langes idékatalog (se vedlagte).

Skal et eller flere af forslagene iværksættes? Eventuel beslutning.

7. Kunsten i menighedshuset. Drøftelse af mulighederne for erhvervelse af

Mathilde Fengers maleri.

8. Kirkens kommunikation, herunder sociale medier. Orientering.

9. Kirkens kordegneordning.

10. Kvartalsrapporten. Kassereren orienterer.

11. Eventuelt.

12. Lukket punkt.

Ad.1. Dagsordenen blev godkendt. Dog behandles ”Arbejdsgrupper” også under punkt 3 og punkt 10 flyttes frem efter punkt 2.

Ad.2. Referatet fra menighedsrådsmødet den 3. juni 2021 blev godkendt.

Ad.10. Kassereren gennemgår kvartalsrapporten for menighedsrådet. Her gør han rede for

 udsving på kirkegården samt for, hvor der er ændringer i forhold til budgettet.

 Konklusionen er, at regnskabet ser pænt ud. Menighedsrådet godkendte Kvartalsrapport 01-01-2021 til 30-06-2021.

Ad.3. **Formanden** beretter, at han har modtaget en henvendelse fra ”Citykirkerne”, som foreslår, at udgivelsen af folderen nedlægges på grund af den stigende digitalisering. Menighedsrådet tager det til efterretning.

 Garnisonskirken afholder mindedag den 11. september i anledning af begyndelsen og afslutningen på krigen i Afghanistan. Der vil være musik ved Anne Linnet og Livgardens Tamburkorps samt tale ved Jens Christian Grøndahl.

 Sagen om fremtiden i forhold til kirkeværgefunktionen ligger nu hos Stiftet og Jens Christian Grøndahl foreslår derfor, at vi afventer Stiftets afgørelse, inden rådet tager diskussionen op igen.

 **Sognepræsten** spørger menighedsrådet, om de ønsker at tegne abonnement på kirke.dk, hvilket de afslår.

Jacob Ørsted fortæller om overvejelser angående dåbsprocenten i sognet.

 Det nye kirkeblad er netop udkommet.

 Der er 20 konfirmander tilmeldt det nye hold. Konfirmanderne skal på tur til Lolland den 11. september.

 Der er blevet bestilt et banner, som skal hænges op for at gøre opmærksom på vores familiegudstjenester. Banneret kan genbruges.

 **Kirkeværgen** fortæller, at der er opstået et behov for at plante en hæk ved præsteboligen, således at man ikke ser direkte ind i haven, når man færdes på kirkepladsen. Menighedsrådet siger god for projektet.

 Tagpappet på børnehavens tag skal repareres i nær fremtid.

 Der har været vandskade i menighedssalen. Der er blevet opstillet affugter for at forhindre skimmelsvamp.

 Opsætning af køkken med videre i præsteboligen er ved at være færdigt. Alt er forløbet, som det skulle.

 Vi skal have kirkesyn i kirke og på kirkegård til efteråret. Datoen vedtages til torsdag den 30. september kl. 9 (mødes på kirkegården). Tilmelding skal meldes til Sahra senest en uge før.

 **Menighedsplejen**. Der er blevet afholdt årsmøde i juni. To trådte ud og to nye kom ind: Peter Lütken og Jytte Malm. Annie Graa blev valgt som suppleant. Menighedsplejens regnskab blev godkendt på årsmødet.

 **Aktivitetsudvalget.** Der er planlagt aktivitetsudvalgsmøde den 14. september. Efterårets program er planlagt.

 **Arbejdsgruppe.** Lasse Harkjær har udleveret materiale angående Garnisonskirken og Forsvaret: Den føromtalte mindeandagt for 11. september er planlagt og skal give en ide om, i hvor høj en grad det er muligt at tiltrække veteraner til kirken. Herefter skal vi have en julegudstjeneste for Forsvarsministeriet og Forsvarskommandoen i samarbejde med Livgarden og hvis dette bliver en succes endnu en gudstjeneste for Forsvarsakademiet. Som supplement til julegudstjenesterne kunne der ligeledes planlægges en påske- og en høstgudstjeneste.

 I det omdelte materiale er der eksempler på forslag til udsmykning af menighedssalen. Billederne i salen må meget gerne vise noget om vores kirkeliv og Garnisonskirkens tilknytning til Livgarden.

 Lasse Harkjær foreslår desuden, at der opstilles en kanon fra 1700-tallet på kirkepladsen, som skal få besøgende til at fundere over kirkens forhold til militæret.

 Musikudvalget orienterer om kommende koncerter. Blandt andet fortæller Jens Christian Grøndahl om baggrunden for Messiaen-koncerten den 8. september, hvor han selv vil stå for oplæsning af tekster. Jan Pehrsson introducerer ”Duen” for menighedsrådet.

 De nye Café-arrangementer begynder den 23. november.

Ad.4. Jens Christian Grøndahl beretter, at luftfugtigheden i kirkerummet er for lav om vinteren med det resultat, at orglet tager skade. Der har været forskellige forslag til, hvordan vi kunne forbedre klimaet i rummet, men Teknologisk institut konkluderer, at det kan give problemer med en befugter og at den rigtige løsning derfor er at holde rumtemperaturen på 18 grader. Det bemærkes, at det vil være en fordel at installere en fugtmåler og en termostat i kirken.

Ad.5. Jens Christian Grøndahl gennemgår lys-arkitekt Marianne Tuxens skitse for lyset i kirken. Tuxen har foreslået en omvisning i Trinitatis Kirke, hvis lys hun har været arkitekt på, for at anskueliggøre projektet for rådet. Menighedsrådet beslutter at indhente endnu et tilbud samt at tage imod tilbud om den føromtalte rundvisning ved Marianne Tuxen.

Ad.6. Jens Christian Grøndahl præsenterer arkitekt Bente Langes idekatalog. Det foreslås, at børnehavens bygninger samt døre og andet træværk på kirke og menighedshus males mørkegrøn. Kirkegulvet trænger til at blive repareret, slebet og behandlet med pibeler. Det besluttes, at malerarbejdet synsudsættes, hvorimod provstiet skal ansøges om benyttelse af frie midler til istandsættelse af kirkegulvet.

 Bente Lange har også forslag til istandsættelse af kapellet og forbedring af kirkepladsen, således at kirken ville blive åbnet mere op og bedre understøtte kirkens arrangementer.

 Menighedshuset trænger også med tiden til at blive gentænkt og renoveret. Dette

 projekt vil have et omfang, der nok kræver fondsmidler, og det blev diskuteret at

 udvikle et projekt i samarbejde med Bente Lange og en fond.

Ad.7. Menighedsrådet drøftede muligheden for at erhverve Mathilde Fengers maleri til menighedssalen.

Ad.8. Karen Voigt Steffensen orienterer om nye tiltag i forhold til sociale medier. Det drejer sig især om Facebook og Instagram. Det blev vedtaget at bruge op til 1.500 kr. på at ”booste” kendskabet til højtideligheden 11. september på de nævnte platforme.

Ad.9. Kordegn Kim Frisenette er overført til Kastellet i slutningen af juni.

Ad.10. Vibeke Hougaard forslår besøg hos ”Hugs and Food” den 26. oktober kl. 15.15.